মহুয়া মৈত্র
মহুয়া মৈত্র (জন্ম: ১২ অক্টোবর ১৯৭৪) হলেন একজন ভারতীয় রাজনীতিবিদ ও পশ্চিমবঙ্গের কৃষ্ণনগর থেকে ১৭তম লোকসভার সংসদ সদস্য। তিনি ২০১৯ সালের ভারতীয় সাধারণ নির্বাচনে সর্বভারতীয় তৃণমূল কংগ্রেস দলের প্রার্থী হিসাবে প্রতিদ্বন্দ্বিতা করেছিলেন এবং এই আসনে জয়লাভ করেছিলেন। মহুয়া মৈত্র ২০১৬ থেকে ২০১৯ সাল পর্যন্ত করিমপুরের প্রতিনিধিত্বকারী পশ্চিমবঙ্গ বিধানসভার সদস্য হিসেবে কাজ করেছেন, এবং গত কয়েক বছর ধরে সর্বভারতীয় তৃণমূল কংগ্রেস-এর সাধারণ সম্পাদক এবং জাতীয় মুখপাত্র হিসেবে দায়িত্ব পালন করেছেন। রাজনীতিতে আসার আগে তিনি একজন বিনিয়োগ ব্যাংকার ছিলেন।